د افغانی سرې میاشتې ټولنې میدان وردګ ولایتی څانګې ګرځنده روغتیایی ټیم په جلرېز ولسوالۍ روغتیایی خدمات وړاندې کوی! دا په داسې حال کې چې د روان ۱۴۴۵ سپوږمیز کال د محرم الحرام میاشتې په لومړیو کې، د میدان وردګو ولایت د مرکز په شمول ځینو ولسوالیو کې بارانونو سخت زور اخیستی وو، چې له کبله یې ځایی خلکو ته ځانی او مالی زیانونه اوښتی وو، نو په همدې موخه د یاد څانګې ګرځنده روغتیایی ټیم له هماغه ورځې را په دېخوا په جلریز ولسوالۍ کې د هېواد والو په وړیا درملنه پیل کړی دی، دیادونې وړ ده، چې یاد روغتیایی ټیم اوس هم د میدان وردګ ولایتی څانګې ریاست تر بشپړې څارنې لاندې په سیمه کې وړیا خدمات وړاندې کوی.